CELEX: 62012TN0324
Language: bg
Date: 2012-07-19 00:00:00
Title: Дело T-324/12: Жалба, подадена на 19 юли 2012 г. — Knauf Insulation Technology/СХВП — Saint Gobain Cristaleria (ECOSE TECHNOLOGY)

29.9.2012   
            
            
               BG
            
            
               Официален вестник на Европейския съюз
            
            
               C 295/26
            
         Жалба, подадена на 19 юли 2012 г. — Knauf Insulation Technology/СХВП — Saint Gobain Cristaleria (ECOSE TECHNOLOGY)
   (Дело T-324/12)
   2012/C 295/47
   Език на жалбата: английски
   
      Страни
   
   
      Жалбоподател: Knauf Insulation Technology (Visé, Белгия) (представител: K. Manhaeve, lawyer)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Saint Gobain Cristaleria, SL (Мадрид, Испания)
   
      Искания на жалбоподателя
   
   Жалбоподателят иска от Общия съд:
   
               —
            
            
               да се отмени решението на пети апелативен състав на службата за хармонизация във вътрешния пазар (марки, дизайни и модели) от 4 май 2012 г. по съединени преписки R 1193/2011-5 и R 1426/2011-5, доколкото с него се уважава възражението, подадено от възразяващата страна срещу заявката за марка на Общността за част от заявените стоки и услуги;
            
         
               —
            
            
               да осъди ответника, а евентуално и възразяващата страна, да заплатят солидарно съдебните разноски
            
         
      Правни основания и основни доводи
   
   
      Заявител на марката на Общността: жалбоподателят.
   
      Марка на Общността, предмет на спора: фигуративна марка „ECOSE TECHNOLOGY“ за стоки и услуги от класове 1, 2, 3, 16, 17, 19, 20 и 40 — заявка за марка на Общността № W 998610.
   
      Притежател на марката или знака, на която/който е направено позоваване в подкрепа на възражението: другата страна в производството пред апелативния състав.
   
      Марка или знак, на която/който е направено позоваване в подкрепа на възражението: испанска регистрация № 2556409 на словна марка „ECOSEC FACHADAS“ за стоки от класове 17 и 19.
   
      Решение на отдела по споровете: уважава възражението за част от стоките, предмет на това възражение.
   
      Решение на апелативния състав: частично отменя обжалваното решение, отхвърля жалбата и потвърждава обжалваното решение в останалата му част.
   
      Изложени правни основания: нарушение на член 8, параграф 1, буква б) от Регламент № 207/2009 на Съвета.